Die wêreld se eerste olifant-selfieScott Brierley se selfie links en Latabe se selfie regs ŉ Olifant by die West Midlands Safari-park in Worcestershire, Engeland, het ŉ selfie op ŉ besoeker se selfoon geneem toe die instrument in die dier se hok beland het, berig die Daily Mail. Scott Brierley (23) het gesê hy het eers die 22-jarige olifantkoei se foto opgespoor toe die bewaarders sy selfoon vir hom teruggegee het. Hy is glo aangesê om in sy motor te bly toe sy selfoon in die hok beland het. Brierley sê hy het gesien die olifant stap na sy foon toe, maar het gedink sy dink dis kos. Hy was baie verbaas dat die foon nog werk en om die foto op te spoor. Personeel by die park is glo baie trots op Latabe se “fotografie-vaardighede”. Latabe se selfie